Privat skifte er den mest brukte formen for skifte. Det innebærer at en eller flere av arvingene, eller en advokat dere engasjerer, administrerer dødsboet som inneholder formue og gjeld, rettigheter og forpliktelser. Uansett er dere som arvinger de ansvarlige for dødsboet.
Privat skifte er vanligvis langt mindre kostbart enn et offentlig skifte, så dersom dere klarer å komme til enighet, er dette å anbefale. Hvis det skulle vise seg at gjeld er større enn verdi i boet kontakt Tingretten / Oslo byfogdembete for veiledning. Fyll ut «Erklæring om privat skifte av dødsbo», skjemaet finner du på regjering.no
Offentlig skifte innebærer at Tingretten / Oslo byfogdembete tar hånd om skiftet og oppnevner en advokat som styrer det. Hvis gjelden er større enn verdiene i boet, ved uenighet mellom arvinger eller et ønske om å ikke selv gjøre opp dødsboet er noen av grunnene for offentlig skifte. Denne formen for skifte er kostbar og belastes dødsboet.
Dersom dere som arvinger bestemmer dere for offentlig skifte kontakt Tingretten / Oslo byfogdembete pr. telefon så får dere videre veiledning.
Les mer om privat og offentlig skifte på domstol.no
Offentlig skifte er aktuelt hvis:
Gjelden er større enn verdien i boet
Arvingene er uenige
En kreditor krever offentlig skifte
Avdøde har bestemt i sitt testament at det skal være offentlig skifte